หากคุณต้องการขนย้ายหรือส่งมอเตอร์ไซค์ไปต่างจังหวัด สามารถส่งมอเตอร์ไซค์ได้ทางรถไฟ ไปรษณีย์ไทย หรือบริษัทขนส่งเอกชนที่ให้บริการแบบเหมาคัน การส่งมอเตอร์ไซค์ด้วยรถไฟและไปรษณีย์ไทยนั้นมีขั้นตอนและเอกสารที่ต้องดำเนินการพอสมควร แต่จะมีค่าบริการที่ถูกกว่าการใช้บริษัทขนส่งเอกชน อย่างไรก็ตามหากคุณต้องการส่งมอเตอร์ไซค์ด่วนหรือภายในวัน บริษัทขนส่งเอกชนจะตอบโจทย์มากกว่า เพราะสามารถเรียกรถได้ตามวัน-เวลาที่ต้องการส่ง และทางบริษัทจะทำการส่งมอเตอร์ไซค์ให้ทันที แต่ก็อาจแลกมากับค่าบริการขนส่งที่สูงขึ้น บริษัทขนส่งเอกชนที่รับส่งมอเตอร์ไซค์ไปต่างจังหวัดมี Deliveree และ Giztix เป็นต้น